BASES PARA A CONCESIÓN DE AXUDAS DE EMERXENCIA SOCIAL DENTRO DO PROGRAMA BÁSICO DE INSERCIÓN SOCIAL
ADMINISTRACIÓN LOCAL — Municipal — Cambados (Subvencións, 26/01/2016)

Con data 22.12.2015, a Xunta de Goberno Local, adoptou acordo de aprobación das Bases para concesión de axudas de Emerxencia Social, dentro do Programa Básico de Inserción Social, destinadas a persoas ou familias empadroadas e residentes neste Concello de Cambados. Faise público o seu texto íntegro, para xeral coñecemento, entrando en vigor aos 15 días hábiles da publicación do seu texto integro no B. O. P., conforme ao establecido no artigo 70.2 en relación co art.65.2 da Lei reguladora das Bases do Réxime Local. Na última década a sociedade experimentou un grave deterioro no seu nivel de benestar como consecuencia da grave crise económica, da falla do emprego e do deterioro das condicións laborais, da perda de capacidade adquisitiva incluso das persoas que traballan, do deterioro no estado de saúde e nas condicións de acceso ao sistema sanitario, das limitacións e retrasos na tramitacións de prestacións periódicas que garantan á cidadanía a cobertura das necesidades básicas. houbo un empobrecemento en xeral do país. O papel que xogan os concellos neste contexto variou tamén de forma notable por dous motivos principais. Por un lado é a única administración que ten a capacidade de flexibilizar a súa actuación para dar unha resposta rápida e urxente ás necesidades da súa poboación, evolucionando nos últimos anos cara a atencións máis asistenciais dirixidas a apoiar á poboación na cobertura das súas necesidades básicas. Por outra banda, o cambio no marco lexislativo limita ás funcións dos servizos sociais comunitarios, pretendendo reducir o seu enfoque a esta liña asistencialista que, sendo necesaria, non pode ser a única para poder desenvolver uns servizos sociais dirixidos a resolver problemas urxentes pero, á vez, orientados a buscar solucións e alternativas de futuro garantindo a igualdade e a xustiza social, nun marco de normalidade e de inclusión. A día de hoxe, a situación dos servizos sociais comunitarios segue pendente de resolverse de forma estable, atopándonos nun período de transición normativa, que deixa numerosas dúbidas e incertezas. Non obstante, dende os Servizos Sociais Comunitarios e, en concreto, dende os do Concello de Cambados, temos a responsabilidade de traballar e organizar os nosos recursos cunha perspectiva máis ampla e a longo prazo. É por iso que existe a necesidade de reformular novamente o actual regulamento de medidas contra a exclusión social, dándolle un novo enfoque en positivo “pola inclusión”, reformando e adaptando as medidas que hai na actualidade ao novo contexto socioeconómico que hai no país e potenciando e incrementando todas estas medidas necesarias para unha maior e necesaria cohesión social. Ademais, deixa a porta aberta a novas medidas que se poidan ir engadindo dende servizos sociais. Estas bases foron aprobadas o 24 de novembro do ano 2014 e agora e necesaria a modificación puntual dalgúns artigos. No marco lexislativo xeral e no específico dos servizos sociais existen numerosas referencias que confiren aos concellos a potestade para establecer e regular este tipo de recursos. As principais referencias neste sentido podemos atopalas nas seguintes normativas: ● Lei 27/2013 de racionalización e sostenibilidade da Administración Local, artigo 9, no que modifica os seguintes artigos da Lei 7/85, do 2 de abril, reguladoras das bases do réxime local – Artigo 25, quedando da seguinte forma o artigo 25.2. e) “O municipio exercerá, en todo caso como competencias propias, nos termos da lexislación do Estado e das comunidades autónomas, nas seguintes materias:. e) “avaliación e información de situacións de necesidade social e a atención inmediata a persoas en situación o risco de exclusión social” – Artigo 26, quedando da seguinte forma o artigo 26.1. c: “Os municipios deberán prestar, en todo caso, os servizos seguintes:. ● Lei 13/2008, do 3 de decembro, de servizos sociais de Galicia: onde recolle competencias, funcións y actuacións previstas no marco da lei dende os servizos sociais comunitarios. ● Decreto 99/2012, do 16 de marzo, polo que se regulan os servizos sociais comunitarios e o seu financiamento: amplía o recollido na lei de servizos sociais no que aos servizos sociais comunitarios se refire. É obxecto das modificación das bases da regulación das Axudas Municipais de Emerxencia Social destinadas a persoas ou familias empadroadas e residentes no Concello de Cambados. Enténdese por Axudas de Emerxencia Social ao conxunto de axudas e prestacións económicas destinadas a paliar ou resolver, por si mesmas ou complementariamente con outros recursos e prestacións, situacións transitorias de necesidade, garantir mínimos de subsistencia, reforzar procesos de integración familiar e inclusión social e previr situacións de exclusión social. A finalidade destas bases é dar resposta inmediata a situacións puntuais de necesidade, xeradas por emerxencia individual ou familiar derivadas de gastos específicos de carácter básico (alimentación, vestido, vivenda, uso básico da vivenda e equipamento da mesma, medicinas, tratamentos (p. e. gafas), aloxamento alternativo, desprazamentos de urxencia, actuacións extraordinarias no domicilio cando exista risco sanitario, enterramentos.) As axudas de Emerxencia Social Municipais, en caso necesario, deben formar parte dun proxecto de intervención social, encamiñado a superar a situación de necesidade planeada. Distínguense dentro das axudas de Emerxencia Social dúas modalidades: 2.1.: Axudas de Pago único, con carácter transitorio e motivado por causas excepcionais, de carácter puntual, urxente e debidamente xustificadas. Este apartado incluiría: a) Falta de cobertura mínima das necesidades básicas de carácter persoal (alimentación, vestido) e débedas ocasionadas por este mesmo concepto. b) Débedas adquiridas por pagos de aluguer, hipoteca, fianza, cotas comunitarias ordinarias e aquelas que por valoración técnica se estimen necesarias no referente ao mantemento e conservación da vivenda. c) Débedas adquiridas por pagos de gastos ocasionados por motivo do uso básico da vivenda habitual: auga, luz e gas. d) Falta de capacidade económica para a adquisición de equipamento básico para o fogar: mobiliario e/ ou electrodomésticos de primeira necesidade. e) Falta de capacidade económica para a adquisición de medicinas e débedas ocasionadas por este mesmo concepto, na porcentaxe non cuberta polo sistema público sanitario. f) Falta de capacidade económica para o pago dun aloxamento alternativo (hostal, pensión.) cando sexa imposible a permanencia da persoa no seu domicilio habitual por situación de catástrofe, e/ou situación persoal, familiar, sanitaria ou social. g) Falta de capacidade económica para afrontar os gastos para levar a cabo desenvolvemento do proxecto de reinserción social realizado coa persoa ou unidade familiar beneficiaria incluíndo os desprazamentos encamiñados a reinserción social, laboral ou por motivos académicos formativos. h) Outros gastos excepcionais derivados da cobertura de necesidades non recollidos nos anteriores apartados ou por outro tipo de prestación ou axuda, e previa valoración técnica, tales como desprazamento de urxencia, limpeza extraordinaria en domicilio cando exista un risco sanitario, enterramentos, etc. Ou calquera outra situación que ao xuízo do persoal técnico do Departamento de Servizos Sociais encaixe no obxecto desta prestación, Valoraranse necesarias para apoiar unha intervención social, realizada coa persoa ou unidade familiar.2.2.: Axudas de carácter periódico para a cobertura de necesidades básicas (alimentación, vestido e gastos farmacéuticos) unha vez ao mes, cunha duración determinada que será establecida pola Traballadora Social en base ao seguimento e evolución de cada caso. Poderán ser beneficiarios destas axudas, as persoas ou unidades familiares de convivencia empadroadas e residentes no Concello de Cambados, cun estado de necesidade recoñecido polos Servizos Sociais Comunitarios no momento da solicitude e sempre que cumpran cos requisitos esixidos para a súa concesión. Enténdese como Unidade de Convivencia independente ás persoas que vivan soas, e no seu caso, ao conxunto de persoas que convivan no mesmo marco físico unidos por lazos de consaguinidade ou afinidade.4.1. Ser maior de idade ou menor emancipado/a con fillos/as a cargo.4.2. Estar empadroado/a e residir no termo municipal de Cambados cunha antelación mínima de 6 meses á solicitude e data da solicitude. Deste período mínimo están exentos: 4.3. Non ter concedidas axudas polo mesmo concepto por parte doutro organismo, entidade ou Administración Pública que cubran a totalidade da necesidade pola que se solicita a prestación.4.4. Non ter solicitado ningún outro membro da unidade familiar de convivencia unha axuda económica de Emerxencia Social Municipal para a mesma finalidade, nos últimos doce meses: salvo en casos excepcionais nos que a necesidade sobrevivir requira atención urxente e inmediata.4.5. Carecer de medios económicos para facer fronte á necesidade de urxencia, de acordo cos baremos do Artigo 6.4.6. Atoparse en situación de necesidade a xuízo da Traballadora Social de SS. SS. Comunitarios. Polo que respecta as axudas de emerxencia considerase que non se dispón de ingresos suficientes para atender total ou parcial dos gastos específicos de carácter básico, cando os recursos económicos mensuais unha vez descontados os gastos procedentes da vivenda habitual (préstamo hipotecario ou aluguer) ata un máximo de 300€ (mensuais) non sexan superiores o: * IPREM mensual. Os medios económicos computaranse de conformidade aos seguintes puntos: — O total de ingresos que reciba nos seis meses anteriores á formulación da solicitude, o/a solicitante e as persoas que constituían a unidade de convivencia, en concepto de salarios, rendas, pensións, retribucións, prestacións, axudas, subsidios ou calquera outra. En relación aos ingresos derivados e capital mobiliario terase en conta a Declaración da Renda do último exercicio. En caso de variacións estas deberán estar debidamente xustificadas. — Valoraranse como recursos económicos, para a concesión de axudas os bens mobles e inmobles sobre os que se teño dereito de propiedade, usufruto, posesión, ou calquera outro, que polas súas características, valoración, posibilidade de explotación ou venda, indiquen a existencia de medios de unidade de convivencia, exceptuando a vivenda habitual.7.1 Axudas de pago único ou de carácter periódico en concepto de débeda de vivenda, aluguer, hipoteca, cotas comunitarias ordinarias, gastos de mantemento e equipamento, obras, destinadas a garantir as condicións mínimas de habitabilidade da vivenda. O importe anual do conxunto das axudas solicitadas será ata un máximo de 300 do IPREM/mens, podendo solicitarse en varias ocasións sempre e cando non se supere o dito importe no ano natural. Excepcionalmente e de forma extraordinaria poderase superar o importe máximo anual establecido, sempre e cando concorran circunstancias excepcionais a xuízo da Traballadora Social. A dita excepcionalidade deberá quedar acreditada no informe de valoración explicando os motivos aos que se debe a excepcionalidade.7.2 Axudas de carácter periódico destinadas a cubrir as necesidades básicas (alimentación, vestido e gastos farmacéuticos) ata un máximo de 35% do IPREM/mens. O contido das axudas en concepto de necesidades básicas e pechado, limitase os produtos recollidos no documento que facilitará a Traballadora Social, agás naquelas situacións que baixo prescrición médica ou por razóns doutra natureza, debidamente xustificada e acreditada, axuda de alimentos será adaptada por parte da entidade que os subministre, seguindo as instrucións da Traballadora Social de SS. SS. Comunitarios. Inicialmente a concesión das axudas en concepto de necesidades básicas será por un período máximo de seis meses, quedando a xuízo do Traballadora Social a duración do mesmo. Excepcionalmente e de forma extraordinaria poderase prorrogar por tres meses mais como máximo, sempre e cando concorran circunstancias excepcionais a xuízo da Traballadora Social de SS. SS. Comunitarios. De conformidade co disposto na Lei 9/2007 de 13 de xuño Xeral de Subvencións de Galicia, as subvencións previstas nestas bases outorgaranse directamente, acreditados os requisitos sinalados nas presentes bases. Unha vez aprobadas definitivamente as presentes bases, serán publicadas integramente no Boletín Oficial de Provincia, permanecendo en vigor ata a súa derrogación ou modificación expresa. O procedemento iníciase mediante solicitude a través de instancia ao Concello acompañada da documentación requirida. A documentación acreditativa requirida é a seguinte: 9.1. Solicitude de axuda debidamente cumprimentada.9.2. Fotocopia do DNI, NIE ou pasaporte de tódolos membros da unidade familiar de convivencia maiores de 18 anos.9.3. Fotocopia do Libro de Familia si é o caso.9.4. Compromiso de destinar a axuda á finalidade para a que é concedida, segundo modelo adxunto. (ANEXO II.) 9.5. Declaración de axudas recibidas polos mesmos conceptos, segundo modelo adxunto.9.6. Certificado de empadroamento do solicitante, no que se acredite unha antigüidade mínima de seis meses anteriores á formulación da solicitude (excepto casos especiais sinalados). 9.7. Certificado de convivencia a nome do solicitante.9.8. Certificado do Concello de Cambados de bens urbanos, rústicos, IAE, titularidade de vehículos, así como Declaración Xurada de posesións de Bens urbanos, Rústicos, IAE, Titularidade de vehículos; a nome de tódalas persoas maiores de 18 anos da unidade familiar de convivencia.9.9. No caso de persoas con discapacidade ou enfermidade, deberán aportar o certificado do grao de discapacidade ou informes do Sistema Público de Saúde, onde se acredite a enfermidade invalidante.9.10. No caso de situación de maltrato ou violencia doméstica, deberá presentar a denuncia ou documento acreditativo.9.11. No caso de separación ou divorcio, deberá presentar documentación acreditativa da situación, e de ser o caso, de pensións alimenticias e compensatorias.9.12. Xustificantes de gastos de vivenda: fotocopia do contrato de aluguer, xustificante acreditativo dos gastos de mantemento da vivenda pendente de pago e presuposto de material e calquera outro equipamento obxecto de subvención que se demostre necesario. documentación relativa á pago de hipoteca. No caso de débeda contraída co propietario da vivenda, declaración do mesmo que así o acredite; e no caso de vivenda compartida ou pensións, declaración do propietario do custo por habitación ou contrato de habitación.9.13. No caso de solicitar axuda para tratamento farmacolóxico, deberá aportar receita médica do Sergas e documentación acreditativa da farmacia do custo do produto.9.14. Xustificantes de ingresos da unidade familiar de convivencia: — Fotocopia da última declaración do IRPF de tódolos membros maiores de 18 anos da unidade familiar de convivencia, e no caso de non ter que presentala certificación negativa de IRPF. — No caso de persoas en situación de desemprego, copia da súa tarxeta de demandante de emprego e certificado de prestacións de desemprego e no seu defecto, certificado negativo emitido polo INEM. — Certificado de Vida Laboral da Seguridade Social. — Copia da última nómina das persoas que se atopen desempeñando actividade laboral remunerada regular e copia do contrato de traballo. — Certificado de pensionista emitido polo organismo competente, para as persoas beneficiarias dalgún tipo de prestación do sistema, e en caso contrario certificación negativa ao respecto, das persoas maiores de 18 anos da unidade familiar de convivencia.9.15. Copia ou certificación bancaria onde o solicitante conste como titular dun número de conta cando sexa necesario.9.16. Orzamento que vai ser obxecto de solicitude.9.17. Outros documentos específicos segundo as circunstancias de necesidade.9.18. Calquera outra documentación que para a correcta valoración da solicitude se lle poida requirir durante a tramitación. Artigo10.—Forma, lugar e prazo de presentación das solicitudes.—10.1. A solicitude, acompañada da documentación acreditativa presentarase no Rexistro de Entrada do Concello para o seu traslado ao Departamento de Servizos Sociais Comunitarios.10.2. O/a Traballador/a dos Servizos Sociais Comunitarios procederá a comprobar as circunstancias socioeconómicas do interesado e da unidade familiar de convivencia para a realización do pertinente Informe Social.10.3. O/a Traballador/a Social elaborará a oportuna proposta sobre a procedencia de conceder ou denegar a axuda solicitada que se elevará ao órgano competente. O prazo de presentación de solicitudes permanecerá aberto durante todo o ano. Unha vez completado o expediente, previa fiscalización de Intervención, elevarase ó órgano municipal competente a proposta de concesión ou denegación segundo corresponda, para que se emita a resolución correspondente. O órgano municipal competente para o outorgamento ou denegación das axudas é a Xunta de Goberno Local. En todo caso a axuda concederase en función do crédito orzamentario dispoñible nos orzamentos de cada ano. Na resolución ditada póla Xunta de Goberno Local quedarán reflectidos os seguintes extremos: Notificarase ao interesado a resolución adoptada no prazo máximo de 10 días. De xeito excepcional, poderá ditarse Resolución Provisional, cando concorran circunstancias graves, extraordinarias ou urxentes que así o aconsellan, ata que sexa completado o expediente, previa certificación do crédito orzamentario. Con carácter xeral, o pago da axuda farase mediante transferencia bancaria ou talón nominativo. O pago poderase efectuar: — Directamente ao peticionario da axuda, unha vez que acredite o seu abono mediante a correspondente factura ou documento equivalente con validez no tráfico xurídico- mercantil. — Indirectamente, a favor do provedor/acredor, unha vez que se presente a documentación correspondente e para o cal o beneficiario da axuda deberá notificar a transmisión do dereito de cobro a favor de provedor/acredor, con arranxo ó modelo adxunto (ANEXO IV) Con carácter xeral, a xustificación das cantidades subvencionadas farase de xeito previo ao pago da mesma. A xustificación do gasto realizarase mediante a presentación das correspondentes facturas orixinais ou copias debidamente compulsadas dos gastos realizados correspondentes ao ano en curso que, en todo caso, deberán cumprir cos requisitos regulamentarios estipulados ao efecto na normativa vixente en cada momento ou mediante outros documentos de valor probatorio equivalente con validez no trafico xurídico-mercantil. En todo caso, deberán quedar de manifesto os seguintes extremos: — Nome ou razón social e N. I. F. do provedor ou prestador de servizos. — Nome e N. I. F. do perceptor da prestación, que deberá ser obrigatoriamente o perceptor da axuda. — Contía do importe de subministro ou servizo, con desglose do tipo impositivo aplicado. — Concepto do subministro ou prestación de servizos. — Data ou período de entrega do subministro ou prestación do servizo — Data e lugar de expedición da factura. A xustificación poderá ser posterior á percepción do pago cando concorran circunstancias graves ou urxentes que aparezan reflectidas no informe técnico elaborado polo traballadora social do Concello. Neste caso, o/a beneficiario/a xustificará a axuda (mediante factura ou documento probatorio equivalente con validez no tráfico xurídico-mercantil) ante o Concello nun prazo máximo dun mes dende a recepción do importe. En todo caso, transcorridos seis meses dende a concesión da subvención sen proceder á xustificación, esta entenderase caducada e será anulada, salvo concesión rogada de prórroga, outorgada unilateralmente para casos excepcionais. O Concello poderá realizar as comprobacións que estime oportunas respecto das actividades subvencionadas e terá acceso a toda a documentación xustificativa das mesmas, así como a requirir ós beneficiarios nos termos que precise, todo elo de conformidade co disposto no Título III da Lei 9/2007 de 13 de xuño de Subvencións de Galicia. Os solicitantes destas axudas están obrigados a: — Comunicar ó Servizo Social Comunitario todas aquelas variacións sobrevidas na súa situación sociofamiliar, que poidan modificar as circunstancias que motivaron a concesión da solicitude, nun prazo máximo de 15 días. — Destinar a cantidade percibida aos fins para os que foi concedida. — Permitir e facilitar a actuación dos Servizos Sociais Comunitarios para avaliar a súa situación sociofamiliar e comprobar a aplicación da axuda á finalidade para a que foi concedida. — Reintegrar os importes percibidos cando non se destinen para os fins que se concederon. Serán causas de extinción da axuda concedida: — Falseamento ou ocultación de datos para obter ou conservar o dereito á axuda. — Desaparición das circunstancias que deron orixe á súa concesión — Baixa do Padrón Municipal. — Non presentación de facturas ou documentación análoga que deron lugar á axuda concedida, no prazo establecido para elo. — Cumprimento do prazo da duración da prestación económica. — Falecemento do beneficiario. O Réxime de Infraccións e Sancións será o establecido no Título IV da Lei 9/2007 de 13 de xuño de Subvencións de Galicia. O incumprimento parcial ou total das condicións establecidas, a desviación da subvención para actividades ou conceptos non estimados no proceso de tramitación e resolución, o incumprimento da obriga de xustificación, a duplicidade de axudas para un mesmo contexto, sempre que non sexan complementarias con cargo a créditos doutras Administracións Públicas, constituirán causa determinante para a revogación da subvención concedida, coa conseguinte devolución dos créditos obtidos. Igualmente, o falseamento ou a aplicación da prestación a fins distintos dos previstos, dará lugar á cancelación da axuda e á obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza o previsto no Regulamento Xeral de Recadación. A interpretación do disposto na presente ordenanza, así como para todo aquilo que non se mencione nela, será competencia da Xunta de Goberno Local. Contra o acordo de concesión ou denegación de axudas, que esgota a vía administrativa, os interesados poderán interpoñer recurso potestativo de reposición ante o órgano correspondente, no prazo de un mes, a partir do día seguinte ao da recepción da resolución polo solicitante, segundo dispoñen os artigos 116 a 117 da Lei 4/1999 do Réxime Xurídico das Administracións Públicas e do Procedemento Administrativo Común ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia. A presente ordenanza publicarase no Boletín Oficial da provincia e no Taboleiro de edictos do Concello, entrando en vigor aos 15 días hábiles da publicación do seu texto íntegro, conforme ao establecido no artigo 70.2 en relación có art.65.2 da Lei reguladora das Bases do Réxime Local. Cambados, a 13 de xaneiro de 2016.—A Alcaldesa.—Enemesia Radoslavova Melgares.